“บินไทย” แบ่งรับแบ่งสู้! ระบุอยู่ระหว่างทำแผนฟื้นฟู แต่ไม่ชี้ชัดให้ใครเพิ่มทุน
บริษัท การบินไทย จำกัด (มหาชน) หรือ THAI เปิดเผยข้อมูลผ …
10 เม.ย. 2563

บริษัท การบินไทย จำกัด (มหาชน) หรือ THAI เปิดเผยข้อมูลผ่านระบบสารสนเทศตลาดหลักทรัพย์แห่งประเทศไทย (SET) ระบุว่า ตามที่มีรายงานข่าว หรือการแสดงความเห็นของผู้เขียนคอลัมน์ เกี่ยวกับราคาหุ้นของบริษัทฯที่ปรับตัวเพิ่มขึ้นจนชนระดับซิลลิ่งอย่างต่อเนื่อง เป็นระยะเวลา 4 วันทำการติดต่อกัน โดยมีใจความลักษณะข่าวลือสรุปได้ดังนี้ 1. เรื่องแผนฟื้นฟูใกล้เสร็จ 2. การเพิ่มทุนของบริษัทฯ ประกอบด้วย เงินเพิ่มทุนเฉียดแสนล้านพ่วงด้วยเงินกู้ เจ้าสัวใหญ่เบียร์ช้างจะเข้าซื้อสินทรัพย์ และกลุ่มทุนอสังหาริมทรัพย์มาไล่ราคาขอซื้อหุ้น 3.กระทรวงการคลังลดความเป็นเจ้าของและรับว่าพร้อมขายสินทรัพย์เพราะบริษัทฯขาดเงินสด และมีภาระค่าใช้จ่ายต่อเดือนและหนี้ที่ต้องชำระอีก 7 พันล้านบาท ในขณะที่เงินสดในมือ ณ สิ้นปี 2562 มีเพียง 2 หมื่นล้านบาท นั้น
อย่างไรก็ดี ปัจจุบันบริษัทฯอยู่ระหว่างทำแผนฟื้นฟูเพื่อนำเสนอหน่วยงานภาครัฐที่เกี่ยวข้อง และบริษัทฯยังไม่ได้มีการหารือกับ Strategic Partner รายใดเป็นการเฉพาะ